Document ID: 32000D0761

KOMISIJAS LĒMUMS
(2000. gada 16. novembris),
ar ko formulē tādu vispārējas intereses projektu aprakstus, kuri noteikti Eiropas enerģētikas tīklu nozarē saskaņā ar Eiropas Parlamenta un Padomes Lēmumu Nr. 1254/96/EK
(paziņots ar dokumenta Nr. C(2000) 2683)
(Dokuments attiecas uz EEZ)
(2000/761/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 1996. gada 5. jūnija Lēmumu Nr. 1254/96/EK, ar ko nosaka vairākas pamatnostādnes attiecībā uz Eiropas enerģētikas tīkliem[1], kurā jaunākie grozījumi izdarīti ar Lēmumu Nr. 1741/1999/EK[2], un jo īpaši tā 6. panta 4. punktu,
tā kā:
(1) Vispārējas intereses projekti, kuri par tādiem noteikti saskaņā ar Lēmumu Nr. 1254/96/EK, jāprecizē, norādot to atrašanās vietu un, ja vajadzīgs, to galvenos rādītājus.
(2) Ar Lēmumu 97/548/EK[3] Komisija ir formulējusi saskaņā ar Lēmumu Nr. 1254/96/EK noteikto vispārējas intereses projektu aprakstus.
(3) Vispārējas intereses projekti ir attīstījušies, un ar grozījumiem Lēmumā Nr. 1254/96/EK ir ieviesti jauni vispārējas intereses projekti, attiecīgi jāpielāgo minētie apraksti. Tāpēc ir lietderīgi aizstāt Lēmumu 97/548/EK ar citu.
(4) Šajā lēmumā paredzētie pasākumi ir saskaņā ar atzinumu, ko sniegusi ar Lēmuma Nr. 1254/96/EK 9. pantu izveidotā komiteja,
IR PIEŅĒMUSI ŠO LĒMUMU.
1. pants
Tādu vispārējas intereses projektu apraksti, kuri noteikti ar Lēmumu Nr. 1254/96/EK, ir izklāstīti šā lēmuma pielikumā.
2. pants
Ar šo atceļ Lēmumu 97/548/EK.
3. pants
Šis lēmums ir adresēts dalībvalstīm.
Briselē, 2000. gada 16. novembrī

Labels: 3
15
14
20